ንቆልዓ መሕቖፊ ዝኸውን ክዳውንቲ ዓዲጋ ኣብ ትፅበየሉ እዋን፡ ኣብ ከተማ ኣዲስኣበባ ንትነብር ንእሽተይ ሓፍታ ንምሕታት ከምዝመፅአት ትዝክር። ብዘይካ ሓፍታ ንከተማ ኣዲስኣበባ ኣይትፈልጣን። ኣርባዕተ መዓልቲ ዝወሰደ ፃዕሪ ሕርሲ ቃንዛ ሕርሳ እንትገድድ ፈታዊ ዘመድ ተኣኪቡ ዋላ እኳ 'ማርያም ማርያም' እንተበለ፡ እቲ ህፃን ክውለድ ኣይከኣለን። ሓደ መዓልቲ ሓሊፉ፡ ካልኣይ መዓልቲ ኮይኑ። ማሚቱ ብረሃፅ ተሓፂባ ስነ ነኺሳ ንክትሓርስ ሞከረት፤ ግን ምንም የለን። ንኣርባዕተ መዓልታት ብፃዕሪ ሕርሲ ከምዝተቐንዘወት ትዛረብ ማሚቱ፡ ኣብ ራብዓይ መዓልቲ ግና ንባዕላ ሰሓተት። ክትነቅሕ ከላ ዘመድን ጎረቤትን ከቢቦማ፣ ቀልባ ምስመለሰት ብጭንቀት ይርእይዋ ንዝነበሩ ሰባት እንታይ ከምዝተፈጠረ ሓቲታቶም። 'ወደይ' ኢላ ብዝደኸመ ድምፂ፤ ወዳ ስለዝሞተ ግን ተጎቲቱ ከምዝወፅአ ነገርዋ። ንምብካይ ሓይሊ ሰኣነት፤ ሓዘን ንልባ ሰይርዎ። ደሓር ግና ሓደ ፀገም ኣብ ባዕላ ከምዝተፈጠረ ኣስተውዓለት፤ ሽንታን ፍታናን ክትቆፃፀር ኣይከኣለትን። ኣካላዊ ምንቅስቓስ ምስ ጥዕና አእምሮ ይተኣሳሰር'ዶ ይኸውን?
